SF's babylån

Forældre med børn under den skolepligtige alder får ret til at gå ned i tid til 30 timer.

Samtidig får alle småbørnsforældre adgang til et babylån fra staten på 60.000 kr. pr barn, der skal bruges til at kompensere for lønnedgangen. Lånet vil blive udbetalt i månedlige rater.

Hvis der er to forældre, har hver af dem ret til højst 3 års nedsat tid. Efter endt nedsat tid, skal der være ret til at gå på fuld tid igen.

Lånet forrentes svarende til renten på et langsigtet obligationslån; renten de første fem år forfalder ikke, men tilskrives lånet. Det tilbagebetales løbende, når man er fyldt 50 år og barnet er mindst 10 år.

Kilde: SF